পুষ্টি
পুষ্টি যে সব জটিল রাসায়নিক প্রক্রিয়ায় জীবদেহের অভ্যন্তরে খাদ্যবস্তু থেকে উপাদান সংগ্রহের মাধ্যমে জীবের দেহ গঠনের কাজ চলে তাকে বলা হয় পুষ্টি। পুষ্টি হল খাদ্য গ্রহণ, পরিপাক, শোষণ, আত্তীকরণ, এবং বহিষ্করণ প্রক্রিয়ায় দেহের বৃদ্ধি ঘটানো, ক্ষয় পূরণ করা, এবং উদ্বৃত্ত খাদ্যবস্তু সঞ্চয় করে স্থিতি-শক্তি অর্জন করা। পুষ্টির ফলেই জীবের দেহ বৃদ্ধি পায়। জড়বস্তুর মতো তা অপরিবর্তিত থাকে না। এককথায় পুষ্টি জীবের সজীবতার অন্যতম প্রধান লক্ষণ। পুষ্টিতে সরল যৌগ থেকে জটিল যৌগ উৎপন্ন হয়। তাই বিজ্ঞানের ভাষায় একে গঠনাত্মক বিপাক বা উপচিতি (Anabolism) বলে।